burgasdotpro/wikipedia huggingface dataset:
Memorial (nezisková organizácia)

Memorial bola ruská mimovládna nezisková organizácia na ochranu ľudských práv, ktorá okrem iného pomohla desiatkam tisíc utečencov a vnútorne presídlených osôb v Ruskej federácii. Organizácia sa okrem toho od roku 1987 systematicky venovala zhromažďovaniu informácií o zločinoch stalinizmu. V roku 2021 ruské súdy nariadili jej zrušenie pre porušovanie zákona o zahraničných agentoch.
V roku 2022 získala Nobelovu cenu za mier (ďalšími ocenenými sú bieloruský aktivista Ales Biaľacki a ukrajinské Centrum pre občianske slobody).
Dostala aj napr. Nansenovu cenu za rok 2004 alebo Sacharovovu cena za slobodné myslenie za rok 2009.
V decembri 2021 súd v Moskve nariadil zrušenie organizácie Memorial pre porušenie zákona o zahraničných agentoch.
Memorial

Memorial môže byť:
Ferenikos z Élidy

Ferenikos ("Ferenikos") bol v starovekom Grécku olympijský víťaz v zápasení dorastencov.
Ferenikos z Élidy bol na hrách v Olympii korunovaný olivovým vencom za víťazstvo v zápasení dorastencov. Dátum týchto hier je neznámy. Zápasenie ("palé") sa podobalo nášmu „"grécko-rímskemu""; aby súťažiaci dosiahol víťazstvo, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Staroveký grécky cestovateľ a spisovateľ Pausanias zaznamenal, že v posvätnom okrsku olympijskej "Altidy" videl i sochu olympionika Ferenika.
Džuzur al-Álam

Džuzur al-Álam je súostrovie, skupina umelo budovaných ostrovov nachádzajúcich sa v Perzskom zálive 4 kilometre od pobrežia Dubaja. Po plánovanom dokončení v roku 2009 malo súostrovie obsahovať 250 - 300 ostrovov, ktoré budú usporiadané do tvaru všetkých svetových kontinentov. Náklady na vybudovanie tohto projektu, ktorý je inšpirovaný iným umelo vybudovaným súostrovím nachádzajúcim sa rovnako v Dubaji - Palm Islands, sa odhadujú na 1,8 miliardy dolárov. Investorom je firma Nakheel Properties.
Charakteristika projektu.
Veľkosť jednotlivých ostrovov je plánovaná na 23 226 m² až 83 613 m², od seba budú oddelené vždy 50 až 100 metrami vody. Celé súostrovie bude na dĺžku merať 9 km a na šírku potom 6 km. Medzi ostrovmi nie sú plánované žiadne mosty, jediným spôsobom dopravy bude loď alebo helikoptéra. Cena predávaných ostrovov bude začínať na 6,85 miliónoch dolárov, v priemere sa však bude pohybovať okolo 25 miliónov.
Vývoj výstavby.
V novembri 2009 sa prejavili ťažkosti vyplývajúce z globálneho ekonomického prepadu. Práca sa na ostrovoch úplne zastavila. Jediné, čo sa ešte dokončilo, sú vlnolamy a z 300 ostrovov je zastavaný len jeden modelový. Ak sa práca na týchto ostrovoch neobnoví a nebude ich konštrukcia posilnená, skĺznu po čase pod hladinu mora a stane sa z nich iba hromada piesku na dne perzského zálivu. Vlnolam okolo súostrovia tento proces spomaľuje a vďaka tomu, že je vytvorený z kamenia, bude aj po poklese piesočných ostrovov chrániť okolité lode pred nebezpečenstvom.
Majstrovstvá sveta v plážovom futbale 2015

Majstrovstvá sveta v plážovom futbale 2015 boli 18. majstrovstvá sveta v plážovom futbale, organizované pod záštitou FIFA. Konali sa v dňoch 9. − 19. júla 2015 v portugalskom meste Espinho za účasti 16 krajín, z ktorých 14 postúpilo z piatich kontinentálnych kvalifikačných zón. Kvalifikácia v oceánskej zóne bola zrušená a rozhodnutím OFC bez boja postúpilo . ako usporiadateľ malo účasť zabezpečenú automaticky.
Základné skupiny.
Prvú fázu turnaja odohralo 16 účastníkov v štyroch štvorčlenných skupinách, z ktorých prví dvaja postúpili do štvrťfinále. Mužstvá na tretích a štvrtých miestach v súťaži skončili.
Televízne vysielanie.
Priame prenosy a záznamy zo zápasov vysiela športový kanál Eurosport.
Vlnolam

Vlnolamy sú stavebné konštrukcie slúžiace ako súčasť pobrežnej ochrany pred vlnami spôsobujúcimi eróziu, alebo na ochranu prístavov a kotvísk pred účinkami počasia a zdvihnutou rozbúrenú hladinou. Cieľom takejto konštrukcie je znížiť intenzitu a silu vĺn v pobrežných vodách a tým znížiť eróziu pobrežia. Sú konštruované do určitej vzdialenosti od pobrežia, alebo sú spojené za jeden koniec s pobrežím. Vlnolamy môžu byť skonštruované dvoma spôsobmi, buď "pevné" alebo "plávajúce". Výber závisí na hĺbke vody, sile vĺn, prílivovej oblasti a pod.
Keď narazí blížiaca sa vlna do vlnolamu, je ich erozívna sila sústredená na tieto konštrukcie a nie na pobrežie. Tým za vlnolamom vzniká oblasť stojatej vody bez prísunu čerstvých sedimentov a živín a v prípade väčšieho oddelenia môže dôjsť k zhoršeniu kvality vody. Stena vlnolamu môže slúžiť tiež na udržanie väčšej vrstvy sedimentu, čo by po čase mohlo začať škodiť lodnej doprave tým, že by hĺbka nestačila pre ponor lodí. Vlnolam možno vytvoriť aj ako umelý útes na podporu morského života.
Polmesiac

Polmesiac môže byť:
Jean Tirole

Jean Marcel Tirole (* 9. august 1953, Troyes, Francúzsko) je francúzsky profesor ekonómie. Zaoberá sa organizáciou priemyslu, teóriami hier, bankovníctvom, medzinárodnými financiami, reguláciou, ekonómiou a psychológiou. 
V roku 2014 získal Cenu Švédskej ríšskej banky za ekonomické vedy na pamiatku Alfreda Nobela za analýzu trhovej sily a reguláciu veľkých spoločností.
Životopis.
Vysokoškolské vzdelanie získal na École Polytechnique v Paríži v roku 1978 a na École nationale des ponts et chaussées, taktiež v Paríži v roku 1978. Doktorát obhájil v oblasti teórie rozhodovania na Paris Dauphine University v roku 1978. V roku 1981 získal titul PhD. na Massachusetts Institute of Technology za svoju prácu "Eseje o ekonomickej teórii" (Essays in economic theory), pričom vedúcim jeho práce bol Eric Maskin.
Je predsedom predstavenstva Nadácie Jeana-Jacquesa Laffonta na Toulouse School of Economics. Po obdržaní PhD. na MIT v roku 1981, pracoval ako výskumník na École nationale des ponts et chaussées do roku 1984. V rokoch 19841991 bol profesorom ekonómie na MIT. V rokoch 19941996 bol profesorom ekonómie na École Polytechnique. Bol prezidentom Ekonometrickej spoločnosti v roku 1998 a Európskej ekonomickej asociácie v roku 2001.
Tirole je okrem Nobelovej ceny, nositeľom mnohých ďalších ocenení. Od roku 1993 je čestným členom Americkej ekonomickej asociácie a Americkej akadémie umení a vied. Je jedným z najvplyvnejších svetových ekonómov podľa IDEAS/RePEc. Okrem iného je nositeľom Zlatej medaily mesto Toulouse (2007) a rytierom Čestnej légie. Je nositeľom nasledujúcich čestných doktorátov: Université libre de Bruxelles (1989), London Business School (2007), University of Montreal (2007), University of Mannheim (2011), Athens University of Economics and Business (2012), University of Rome Tor Vergata (2012), University of Lausanne (2013).
Uverejnil okolo 200 odborných článkov v oblasti ekonómie a financií a vydal 10 kníh v angličtine.
Rattle That Lock

Rattle That Lock je štvrtým sólovým albumom gitaristu a speváka skupiny Pink Floyd, Davida Gilmoura. Vydaný bol 18. septembra 2015. Po vydaní albumu sa David vybral na turné podporujúce predaj albumu, "Rattle That Lock Tour."
Autorom umeleckého návrhu dizajnu obalu projektu Dave Stansbie. Manažment grafickej úpravy je v réžii Aubreyho Powella, ktorý od roku 1967 ako zakladateľ spolu so Stormom Thorgersonom cez grafické štúdio Hipgnosis pracoval na väčšine grafických návrhov k projektom skupiny Pink Floyd.
Nahrávanie.
Album bol nahraný z väčšej časti v Davidových nahrávacích štúdiách, hlavne v Medina Studio a hausbóte Astórii. Takouto istou kombináciou štúdií bol nahraný aj posledný štúdiový album skupiny Pink Floyd, The Endless River. Mastering nahrávania sa konal v Astórii, vinylovú verziu mal na starosti James Guthrie. Koproducent albumu, Phil Manzanera odhaduje, že materiál na nahrávanie albumu "Rattle That Lock" sa pripravoval počas posledných piatich rokov, no jedna pasáž zahraná na klavír vznikla v Gilmourovej obývačke pred 18 rokmi. Orchestrálne časti boli nahrané v AIR Studios v Londýne a chorálové zbory sa nahrávali v jednom kostole, ktorý sa nachádza na juhu Londýna.
Pre titulnú skladbu Rattle That Lock získal Gilmour inšpiráciu na vlakovej stanici vo Francúzsku. Pri ohlasovaní príchodov vlakov sa zo staničného rozhlasu pravidelne ohlasovala krátka 4 - notová melódia, ktorú zložil Michaël Boumendil. Očividne očarila Davida Gilmoura, ktorý si ju následne na stanici Aix-en-Provence nahral na svoj iPhone. Potom ako mal Boumendil od Gilmoura v telefóne správu, nereagoval na ňu, lebo si myslel že ide o vtip. Autorkou veľkej časti textov albumu je súčasná Gilmourova manželka, Polly Samson. Ich námetom je druhá kniha Miltonovej poémy Stratený raj.
Pri výrobe tohto albumu debutoval aj Gilmourov syn, Gabriel, ktorý v nahrávke „In Any Tongue“ hrá na klavír.
Balenie.
Edície.
Digitálna edícia.
Digitálne stiahnutie albumu v mp3 formáte bude možné stiahnuť z iTunes a Amazon.
Digitálne edície sú:
Uvedenie na trh.
Prvý singel k albumu bola titulná nahrávka „Rattle That Lock“. Dňa 17. júla 2015 ho premierovalo rádio BBC Radio 2. Následne bol dostupný k digitálnemu stiahnutiu na rôznych internetových stránkach.
Koncertné turné.
"Rattle That Lock Tour" začalo 12. septembra 2015 v chorvátskom meste Pula a končí 30. septembraa 2016 v Londýne. Turné bude prebiehať hlavne v rímskych amfiteátroch vrátane toho v Pompejoch (kde so skupinou Pink Floyd nahrali ). Je rozdelené na štyri časti: dve európske, Južnú a Severnú Ameriku. Okrem amfiteátrov David navštívi aj Royal Albert Hall v Londýne, Zámok Hof vo Viedni a podobné výnimočné miesta.
Výroba albumu.
"Súčasné informácie o nahrávaní pochádzajú z elektronických informácií k publikovanému singlu „Rattle That Lock“."
Pozemný hokej na Panamerických hrách 1983

Pozemný hokej na Panamerických hrách 1983 bol turnaj v pozemnom hokeji v rámci multišportového podujatia Panamerických hier 1983. Konal sa v Caracase, vo Venezuele od 15.26. augusta 1983, za účasti 9 mužských tímov. Nováčikom turnaja bolo iba družstvo domácej Venezuely. Hokejový turnaj sa na hrách organizuje od roku 1967, a toto bolo jeho 5. vydanie. Zápasy sa konali v "Caracas Sport Club". Víťazom sa prvýkrát stalo iné družstvo ako Argentína. Bola ním , ktorá vo finálovom zápase zvíťazila práve nad doterajším štvornásobným držiteľom titulu.
Tento turnaj slúžil zároveň ako kvalifikácia panamerických družstiev na Letné olympijské hry 1984, ktoré hostilo Los Angeles. Kvalifikovalo sa na ne iba víťazné družstvo.
Bitch I'm Madonna

"Bitch I'm Madonna" je pieseň americkej speváčky Madonny z jej trinásteho štúdiového albumu, Rebel Heart (2015). Naspievala ju spolu s trinidadsko-americkou raperkou Nicki Minaj. Skladba bola 15. júna 2015 vydaná ako tretí singel z albumu.
Obchodná akadémia Šurany

Obchodná akadémia na ulici Námestie hrdinov č.7 v meste Šurany v okrese Nové Zámky je stredná škola, ktorá ponúka štúdium v dvoch študijných odboroch – obchodná akadémia a bilingválna obchodná akadémia.
Bola založená 1. septembra 1946 v Nových Zámkoch. V Šuranoch sa vyučovanie prvýkrát začalo 1. septembra 1962.
Vzdelávacie programy – JA Slovensko, n.o..
Vzdelávacie programy podporované MŠ SR prostredníctvom organizácie Junior Achievement Slovensko, n. o.
Školské akcie.
Žiaci školy sa každoročne zúčastňujú v rámci odborných predmetov exkurzií vo výrobných podnikoch – Peugeot, Volkswagen, pekáreň Oremus; orgánoch štátnej správy – NBS, krajské súdy.
Okrem odborných exkurzií navštevujú kultúrno-spoločenské podujatia – divadelné predstavenia v Nitre alebo Bratislave, workshopy, besedy, koncerty. V rámci predmetu "Dejepis" si žiaci dopĺňajú svoje vedomosti v múzeách a na výstavách.
Počas celého roka sa žiaci zúčastňujú okresných a krajských športových súťaží – atletika, bedminton, futbal, hádzaná.
Školské časopisy.
Na škole vychádzajú dva školské časopisy. Od školského roka 2016/2017 začala škola publikovať on-line časopis v anglickom jazyku s názvom "OAyouth." V školskom roku 2017/2018 začala škola vydávať on-line časopis v slovenskom jazyku s názvom "BONUS".
Ivan Minčič

Ivan Minčič (* 14. marec 1989, Snina) je slovenský futbalový hráč klubu FO ŽP Šport Podbrezová a odchovanec MFK Snina. Hrá na poste stopéra (stredný obranca).
Klubová kariera.
V sezóne 2013/2014 pomohol klubu FO ŽP Šport Podbrezová k postupu do Fortuna ligy. V sezóne odohral 31 zápasov a strelil 3 góly. Svoj debut v najvyššej súťaži zažil v drese FO ŽP Šport Podbrezová dňa 11.7.2014 proti ŠK Slovan Bratislava. Zápas skončil prehrou 1:2. Kapitán FO ŽP Šport Podbrezová.
Reprezentačná kariéra.
Ivan Minčič hral za slovenskú reprezentáciu do 19 rokov.
Voľby do Národného zhromaždenia 1948

Voľby do Národného zhromaždenia, teda do najvyššieho zákonodarného zboru Česko-Slovenska, sa konali dňa 30. mája 1948.
Voľby do Národného zhromaždenia 1954

Voľby do Národného zhromaždenia sa konali dňa 28. novembra 1954. Bolo v nich zvolených 368 poslancov najvyššieho zákonodarného zboru Česko-Slovenska.
Profil zvolených poslancov.
Z celkových 368 poslancov bolo 63 žien a 305 mužov. Profesne bolo zvolených 95 robotníkov, 70 roľníkov, 21 vojakov a 182 predstaviteľov inteligencie, pracovníkov straníckych, kultúrnych a masových organizácií a iných profesií. Medzi poslancami bolo 24 predsedov JRD a traja predsedovia štátnych majetkov. Národnostne bolo v Národnom zhromaždení 253 poslancov národnosti českej, 98 slovenskej, 9 maďarskej, 3 ukrajinskej, 3 nemeckej a 2 poslanci poľskej národnosti. Podľa vekovej štruktúry bolo 56 poslancov vo veku 21-30 rokov, 136 poslancov vo veku 31-40 rokov, 111 poslancov bolo vo veku 41-50, 49 poslancov vo veku 51-60 a 16 poslancov bolo starších ako 60 rokov.
Majstrovstvá Európy II. divízie v pozemnom hokeji mužov 2005

Majstrovstvá Európy II. divízie v pozemnom hokeji mužov 2005 boli 1. majstrovstvá Európy II. divízie v pozemnom hokeji mužov. Bolo to druhé najvyššie kontinentálne podujatie v pozemnom hokeji mužov v roku 2005, ktoré organizuje Európska federácia pozemného hokeja (EHF). Nahradilo predchádzajúce kvalifikačné turnaje na majstrovstvá Európy. Konalo sa od 11.17. septembra 2005 v Ríme, v Taliansku, za účasti 8 tímov. Najlepšie 2 družstvá postúpili do elitnej divízie Majstrovstiev Európy v roku 2007. Naopak, posledné 2 družstvá zostúpili do III. divízie.
Tento turnaj slúžil zároveň ako jedno z kvalifikačných podujatí na Interkontinentálny pohár 2006 (kvalifikácia na MS 2006), ktorý organizovala Čína. Kvalifikovalo sa naň iba víťazné družstvo.
Matúš Kira

Matúš Kira (* 10. október 1994, Snina) je profesionálny slovenský futbalista hrajúci za slovenský klub Fc Košice. 
Klubová kariéra.
Kira vyhral s mužstvom MFK Zemplín Michalovce v sezóne 2014/15 DOXXbet ligu a postúpil do Fortuna ligy. Mužstvu v sezóne 2014/15 pomohol svojimi výkonmi. V 30 zápasoch dostal iba 14 gólov.
Vo Fortuna lige zažil debut dňa 18. júla 2015 proti obhajcovi titulu AS Trenčín a dostal 1 gól. MFK Zemplín Michalovce prehral 0:1.
Reprezentačná kariéra.
Kira svoj debut zažil v zápase Slovenska do 20 rokov proti Spojeným Arabským Emirátom. Nastúpil na celý zápas, v ktorom videl žltú kartu a pomohol k víťazstvu 1:0.
Ďalší štart za reprezentáciu si pripísal za Slovensko do 21 rokov v zápase proti Nórsku do 23 rokov. Zápas skončil víťazstvom Slovenska 4:1.
Voľby do Slovenskej národnej rady v roku 1964

Voľby do Slovenskej národnej rady sa uskutočnili 14. júna 1964.
Popis volieb.
Išlo o súčasť volieb do zastupiteľských orgánov Česko-Slovenska roku 1964, kedy sa v priebehu jedného volebného aktu rozhodovalo o zložení zastupiteľských zborov na všetkých úrovniach, teda do teda do miestnych národných výborov a mestských národných výborov, do okresných národných výborov, do krajských národných výborov a do Národného zhromaždenia a tiež do Slovenskej národnej rady. Volení boli aj sudcovia okresných súdov.
Išlo o posledné voľby do slovenskej národnej rady pred vykonaním federalizácie Česko-Slovenska, teda o posledné voľby, kedy Slovenská národná rada nemala svoj náprotivok v Českej národnej rade. Zároveň išlo o druhé voľby do slovenskej národnej rady od zrušenia Zboru povereníkov čoby kolektívneho zákonodarného orgánu Slovenska.
Výsledky volieb.
Z celkového počtu 2 666 534 oprávnených voličov hlasovalo 2 651 043 a počet platných hlasov dosiahol 2 647 448. Z nich bolo 2 645 843 pre jednotnú kandidátnu listinu Národného frontu.
Zvolení poslanci.
Celkovo bolo zvolených 92 poslancov Slovenskej národnej rady. 
"- 56 poslancov bolo pôvodnou profesiou robotníkom"
Dávid Škutka

Dávid Škutka (* 25. máj 1988, Snina) je slovenský futbalový hráč klubu MFK Zemplín Michalovce, odchovanec MFK Snina. Hrá na poste útočníka.
Klubová kariéra.
Svoju futbalovú kariéru začal v MFK Snina, odkiaľ ako dorastenec v roku 2005 prestúpil do MFK Košice.
MFK Košice.
V roku 2008 sa prepracoval do prvého mužstva, kde sa postupne stal oporou tímu.
SK Slavia Praha.
Po skvelých výkonoch počas jesennej časti sezóny 2012/13 prestúpil do SK Slavia Praha, kde podpísal zmluvu na 3½ roka. Debutoval v prvom ligovom zápase jarnej časti sezóny 2012/13 24. februára 2013 proti domácej Sigme Olomouc, ktorý Slavia prehrala 1:2. Škutka sa dostal na ihrisko v priebehu druhého polčasu a na konci zápasu mal obrovskú šancu na vyrovnanie, ale olomoucký brankár Zdeněk Zlámal vytiahol fantastický zákrok.
16. marca 2013 strelil premiérový gól za Slaviu Praha proti Libercu (vo svojom štvrtom ligovom zápase), keď zvyšoval na priebežných 2:1 pre Slaviu. Zápas Gambrinus ligy nakoniec skončil víťazstvom Slavie 3:1. V decembri 2013 Slavia oznámila Škutkovi, že si môže hľadať nový klub.
FC Baník Ostrava (hosťovanie).
Vo februári 2014 odišiel zo Slavie do FC Baník Ostrava na polročné hosťovanie, zmluva obsahovala aj opciu na trvalý prestup. Debutoval v prvom jarnom ligovom zápase Ostravy 23. februára 2014 proti Viktorii Plzeň (prehra 1:2). Celkom za Baník odohral do konca sezóny 2013/14 8 zápasov a strelil 1 gól, potom sa vrátil do Slavie.
MFK Košice (hosťovanie).
Pred sezónou 2014/15 sa vrátil do Košíc, kde zamieril na ročné hosťovanie.
FO ŽP ŠPORT Podbrezová (hosťovanie).
Vo februári 2015 odišiel na ďalšie hosťovanie, tentoraz do FO ŽP ŠPORT Podbrezová.
TJ Spartak Myjava.
V septembri 2015 podpísal ročnú zmluvu s mužstvom Spartak Myjava.
MFK Zemplín Michalovce.
V lete 2016 podpísal zmluvu s MFK Zemplín Michalovce.
Aischines (Élis)

Aischines alebo Aischinés ("Aischines/iný prepis:Aischinés") bol v starovekom Grécku dvojnásobný olympijský víťaz v päťboji.
Aischines z Élidy bol v Olympii dvakrát korunovaný olivovým vencom za víťazstvá v päťboji. Dátumy jeho olympijských víťaztiev sú neznáme. Päťboj (penthatlon) sa zaradil do programu na 18. hrách v roku 708 pred Kr. Antický päťboj, ktorý pozostával z hodu oštepom, hodu diskom, behu, skoku a zo zápasu, bol na olympijských i na ostatných hrách jednou z najväčšmi cenených disiplín.
Staroveký grécky cestovateľ a spisovateľ Pausanias zaznamenal, že počas prehliadky olympijskej "Altidy" videl sochy olympionika Aischina. Pausanias o tom uvádza: „"Éliďan Aischines zvíťazil dvakrát v päťboji a má rovnaký počet sôch, koľko mal víťazstiev."".
Majstrovstvá Európy II. divízie v pozemnom hokeji mužov 2007

Majstrovstvá Európy II. divízie v pozemnom hokeji mužov 2007 boli v poradí 2. majstrovstvá Európy II. divízie v pozemnom hokeji mužov. Bolo to druhé najvyššie kontinentálne podujatie v pozemnom hokeji mužov v roku 2007, ktoré organizuje Európska federácia pozemného hokeja (EHF). Konalo sa od 9.15. septembra 2007 v Lisabone, v Portugalsku, za účasti 8 tímov. Zápasy sa odohrali v športovom komplexe Centro desportivo nacional Jamour. Najlepšie 2 družstvá postúpili do elitnej divízie Majstrovstiev Európy v roku 2009. Naopak, posledné 2 družstvá zostúpili do III. divízie.
Tento turnaj slúžil zároveň ako jedno z kvalifikačných podujatí na olympijskú kvalifikáciu 2008. Kvalifikovali sa na ňu 3 najlepšie družstvá.
Jozef-Šimon Turík

Jozef-Šimon Turík (* 19. júl 1995, Snina) je profesionálny slovenský futbalista hrajúci za slovenský klub MFK Zemplín Michalovce.
Klubová kariéra.
Jozef-Šimon Turík vyhral s mužstvom MFK Zemplín Michalovce v sezóne 2014/15 DOXXbet ligu a postúpil do Fortuna ligy.
Vo Fortuna lige zažil debut dňa 18. júla 2015 proti obhajcovi titulu AS Trenčín. V zápase mal 2 šance, ktoré nevyužil a hral do 63. minúty. Zápas skončil prehrou MFK Zemplín Michalovce 0:1.
Miles Away

„Miles Away“ je pieseň americkej speváčky-skladateľky Madonny nachádzajúca sa na jej jedenástom štúdiovom albume Hard Candy (2008). Najprv bola vydaná v júni 2008 ako promočný singel v Japonsku a napokon 17. októbra ako oficiálny tretí a posledný singel z albumu.
Froot (pieseň)

"Froot" je pieseň britskej speváčky-skladateľky Mariny Diamandis, známej ako Marina and the Diamonds. Pieseň bola 10. októbra 2014, na speváčkine narodeniny, prepustená ako pilotný singel z jej tretieho štúdiového albumu "Froot" (2015).
Frank Whittle

Sir Frank Whittle (* 1. jún 1907, Coventry, Spojené kráľovstvo – † 8. august 1996, Columbia, Maryland, USA) bol britský vynálezca a strojný dôstojník RAF, ktorý významne rozvinul technológiu prúdového a tryskového motora.
Model prúdového motora si dal patentovať už v roku 1930 v súvislosti so svojou diplomovou prácou. Založil malú firmu "Power Jets" a v roku 1937, bez akejkoľvek podpory a záujmu britskej vlády, zostrojil prvý prototyp prúdového lietadla. Roku 1940 sa nervovo zrútil, druhýkrát sa zrútil po znárodnení svojej firmy v roku 1944. RAF opustil v roku 1948. Potom nastúpil do štátnej leteckej spoločnosti British Overseas Airways Corporation, pracoval u firmy Shell a "Bristol Aeroplane Company". Britániu opustil v roku 1976 a natrvalo presídlil do USA. Tu pracoval v rokoch 19771979 v námornej akadémii (United States Naval Academy).
V roku 2002 bol v ankete BBC zvolený 42. najväčším Britom všetkých čias.
John Peel

John Peel, vlastným menom John Robert Parker Ravenscroft, OBE (* 30. august 1939, Heswall, Spojené kráľovstvo† 25. október 2004, Cusco, Peru) bol anglický DJ a rozhlasový moderátor. Zomrel na infarkt myokardu vo veku 65 rokov. Pohreb sa konal 12. novembra 2004 v Bury St Edmunds v Suffolku.
Live in Gdańsk

Live in Gdańsk je live album od britského hudobníka Davida Gilmoura. Vydaný bol 22. septembra 2008. V ten istý deň bola vydaná aj jeho podpisová gitara Fender Stratocaster, presnejšie The Black Strat. 
Nahrávanie.
Obsahom albumu je nahrávka posledného koncertu turné "On an Island Tour" z roku 2006, kde Gilmour hral v poľskom Gdańsku pred 50 tisícovým publikom. Je to taktiež posledná oficiálna nahrávka, na ktorej hral aj hráč na klávesové nástroje zo skupiny Pink Floyd, Richard Wright. Rick zomrel 15. septembra 2008, týždeň pred vydaním tohto albumu. Koncert obsahoval aj skladbu „A Great Day for Freedom“ z albumu "The Division Bell" (1994). Gilmour túto skladbu naposledy zahral počas jeho Acoustic Tours. 
Edície.
Existuje šesť rôznych vydaní albumu Live in Gdańsk :
Zoznam skladieb.
Štandardná edícia.
Pozostáva z dvoch CD, hlavne z albumu On an Island a ďalších piesní.
3 – disková edícia.
Táto edícia pozostáva z dvoch predošlých CD a 120 minútového záznamu koncertu na DVD.
4 – disková edícia.
Obsahuje tri predošlé datadisky a jeden ďalší.
Deluxe edícia.
Obsahuje štyri už zmienené disky a ďalší CD disk pozostávajúci z 12 live piesní
Táto edícia už nie je v produkcií.
Disk 5.
„The Blue“ – 6:21 (Vienne, 31. júl 2006)
Vinylová edícia.
Vinylová edícia tohto albumu sa už nie je v produkcií.
Vydanie.
Nižšie sú uvedené dátumy vydania albumu v rôznych regiónoch:
Douglas Bader

Group Captain Sir Douglas Robert Steuart Bader, CBE, DSO &amp; Bar, DFC &amp; Bar, DL, FRAeS (* 21. február 1910, Londýn† 5. september 1982, Londýn) bol britský stíhací pilot.
Preslávil sa počas druhej svetovej vojny ako stíhacie eso RAF. Zostrelil 20 nepriateľských lietadiel ďalšie 4 zostrelil v spolupráci; 6 pravdepodobných zostrelov a jeden pravdepodobný spoločný zostrel. Okrem toho v boji poškodil 11 nepriateľských lietadiel.
V Spojenom kráľovstve sa tešil veľkej obľube. V roku 2002 bol napríklad zvolený 47. najväčším Britom histórie – prispel aj mimoriadny osobný príbeh, lebo Bader prišiel pri havárii roku 1931 o obidve nohy a ako prvý známy takto postihnutý vojenský pilot sa vrátil k aktívnej službe. Podobným prípadom bol napr. sovietsky letec A. M. Maresiev.
Na začiatku vojny slúžil v 19. peruti, neskôr bol menovaný do funkcie veliteľa 222. perute RAF. Od 24. marca do 9. augusta 1941, Bader absolvoval nad Francúzskom 62 bojových misií typu „sweep“. 9. augusta 1941, bol na svojom stroji Supermarine Spitfire Mk VA so sériovým číslom W3185 a označením D-B v priebehu letu nad Nemcami okupovaným sektorom Francúzska v oblasti Abbeville resp. Wissan.
Po zostrelení bol zajatý a poslaný do zajateckého tábora Colditz. Aj napriek svojmu postihnutiu sa niekoľkokrát pokúsil o útek, vždy však neúspešne. Bader bol prominentným zajatcom a bolo s ním veľmi dobre zaobchádzané. Nemecký generál Adolf Galland po Baderovom zajatí informoval Britov o poškodení jednej z jeho protéz a navrhol im aby mu letecky dopravili novú protézu. Túto operáciu dokonca schválil veliteľ nemeckej Luftwaffe Hermann Göring. Briti na ponuku odpovedali a už 19. augusta 1941 mu na dohodnutom mieste pri Saint-Omer zhodili novú protézu. Bader sa viac s Gallandom do konca vojny nestretol. Tábor i s Baderom oslobodila až v apríli 1945 americká armáda.
Keď sa v lete 1945 po vojne Bader stretol s nemeckými letcami na čele s Gallandom znovu bola situácia opačná a v zajatí boli teraz oni. Günther Rall neskôr tvrdil, že Bader ponúkol novú protézu ako náhradu za chýbajúcu končatinu Hansovi-Ulrichovi Rudelovi, s ktorým sa ako so zajatcom stretol na základni RAF v Tangmere.
O svojom živote napísal knihu "Reach for the Sky", ktorá bola aj sfilmovaná. Po vojne pracoval v ropnom priemysle a venoval sa charitatívnej činnosti v prospech telesne postihnutých.
George Stephenson

George Stephenson (* 9. jún 1781, Wylam, Spojené kráľovstvo† 12. august 1848, Tapton) bol britský inžinier a vynálezca.
Ako inžinier zlepšoval v baniach parné stroje a čerpadlá. Zriadil tam aj niekoľko šikmých plôch pre prepravu uhlia a nakoniec dlhú banskú dráhu. V roku 1814 predviedol úspešne parný rušeň, ktorý na koľajniciach postavených do svahu utiahol osem vozov s nákladom 30 ton. O rok neskôr si ho dal patentovať. V roku 1823 projektoval prvú verejnú železničnú trať pre dopravu osôb na svete medzi britskými mestami Stockton-on-Tees a Darlington (osadená strojom "Locomotion"). 27. septembra 1825 ju uviedol do prevádzky.
Jeho lokomotíva vtedy bola schopná utiahnuť až 30 vozov s nákladom o 90 tonách rýchlosťou /h. Už skôr, v roku 1823, založil továreň na výrobu rušňov. Rušne vyvážal do celej Európy. V októbri 1829 vyhral preteky rušňov so synom Robertom a rušňom nazvaným "Rocket" (Raketa). Stal sa predobrazom rušňov na viac ako jedno storočie, jazdil "závratnou" rýchlosťou – /h. Dosahoval maximálnu rýchlosť úctyhodných /h.
Stephenson sa podieľal aj na iných významných železniciach sveta (napr. Londýn – Birmingham alebo Liverpool – Manchester). Prevzal a presadzoval rozchod koľají , ktorý bol po zvýšení na uzákonený v Anglicku ako jednotný a je dnes celosvetovo najrozšírenejším rozchodom.
V 30. rokoch začali byť železnice podľa Stephensonovho vzoru stavané v USA, Francúzsku, Belgicku a tiež v Nemecku. Prvá železnica v habsburskej monarchii začala prevádzku 7. júna 1839 medzi Viedňou a Brnom.
Národný park Sila

Národný park Sila () je jeden z talianskych národných parkov. Leží na juhu Talianska, v Kalábrii, v provinciách Catanzaro, Cosenza a Crotone.
Park sa nachádza v oblasti náhornej plošiny "Sila", predovšetkým v časti "Sila Grande" (najvyšší vrchol "Botte Donato", ) a "Sila Piccola" (najvyšší vrchol "Monte Gariglione", ). V parku sa nachádza niekoľko jazier (napr. "Lago Arvo", "Lago Ampollino", "Lago Votturino"), rieky ("Crati", "Neto"), a tiež niekoľko obcí, ktoré sú považované za súčasť národného kultúrneho dedičstva. Park má rozlohu a bol založený v roku 2002.
Národný park Monfragüe

Národný park Monfragüe () je španielsky národný park v západnej časti krajiny, v regióne Extremadura.
Park leží v oblasti údolia rieky Tajo, ktorá tu preteká z východu smerom na západ. Tajo tu križuje hornatú krajinu a vytvára tak útesy a skalnaté útvary. Na západe parku sa vlieva do Tajo rieka Tiétar. Vegetáciu tvoria predovšetkým kroviny a nižšie dubové porasty. Okrem obce "Villareal de San Carlos" s 30 obyvateľmi a "hradu Monfragüe" je oblasť neosídlená. Park má rozlohu a bol založený v roku 2007.
Serranía de Cuenca

Serranía de Cuenca je pohorie v strednej časti Pyrenejského polostrova, v Španielsku. Nachádza sa v regiónoch Kastília-La Mancha a Aragónsko. Najvyšší bod má nadmorskú výšku . Oblasť je známa veľmi dobre zachovanými hustými borovicovými lesmi. Hlavnou horninou je vápenec.
Adolfo Suárez

Adolfo Suárez González (* 25. september 1932, Cebreros, Španielsko – † 23. marec 2014, Madrid) bol španielsky pravicovo orientovaný politik, prvý demokraticky zvolený premiér Španielska po ére diktátora Francisca Franca.
Politická kariéra.
Stal sa kľúčovou postavou španielskeho prechodu k demokracii, zvaného v Španielsku "La Transición", hoci sám Suárez mal frankistickú minulosť. Po Francovej smrti v roku 1975 bol menovaný v roku 1976 ministerským predsedom, načo predstavil politickú reformu, ktorá predstavovala prechod k demokracii a ktorej súčasťou boli aj prvé slobodné voľby po 41 rokoch naplánované na rok 1977.
Do nich viedol pravicovú UCD ("Unión de Centro Democratic") a zvíťazil, načo sa stal prvým novodobým demokraticky zvoleným premiérom. Podarilo sa mu zostaviť vládu aj po voľbách v roku 1979, ale 21. januára 1981 podal demisiu. Počas rokovaní o jeho nástupcovi vtrhol do parlamentu podplukovník Tejera a začal strieľať. Jeho pokus o vojenský prevrat sa však nevydaril a boli znovu vyhlásené demokratické voľby. Suárez pre účasť v nich založil novú stranu, CDS ("Centro Democratic y Social"), s ktorou však už nikdy nedosiahol také úspechy ako s UCD. Strana sa stala súčasťou tzv. Liberálnej internacionály a Suárez sa stal v roku 1989 predsedom tejto internacionály. Z politického života sa stiahol v roku 1991.
Za svoje zásluhy o španielsku demokraciu získal od kráľa Juana Carlosa I. niekoľko šľachtických titulov a v televíznej ankete bol vyhlásený za 5. najväčšieho Španiela histórie.
Brómované spomaľovače horenia

Brómované spomaľovače horenia (BFR) sú rôznorodou skupinou organických zlúčenín brómu, ktoré sa používajú ako prísada do horľavých materiálov (plasty, textílie atď.) s cieľom obmedziť či spomaliť ich horenie a zlepšiť ich požiarnu bezpečnosť. BFR sa používajú napríklad v elektronike, v elektronických zariadeniach, v podlahových krytinách, atď. Brómované spomaľovače sú však toxické, pretrvávajú vo výrobkoch a uvoľňujú sa z nich.
Delenie.
Podľa chemickej povahy je možné brómované spomaľovače rozdeliť na polybrómované difenylétery (PBDE), hexabrómocyklododekán (HBCD), polybrómované bifenyly (PBB) a bromované bisfenoly. BFR pretrvávajú vo výrobkoch a uvoľňujú sa z nich počas životnosti i likvidácie odpadov. Ich spaľovaním podľa Medzinárodného programu pre chemickú bezpečnosť (IPCS) prispieva k tvorbe polybromovaných dioxínov a furánov (PBDD/Fs), ktoré majú toxicitu porovnateľnú s chlórovanými dioxínmi. 
Užitie niektorých BFR obmedzuje európska smernica RoHS.
Zdravotné riziká.
BFR majú štruktúru i vlastnosti podobné polychlórovaným bifenylom (PCB). Akútna toxicita BFR je nízka, ale chronické vystavenie v priebehu vnútromaternicového vývoja môže viesť k narušeniu vývoja mozgu a kostry.
Obmedzenia.
Dôvodom pre reguláciu je ich toxicita v kombinácii so schopnosťou dlhodobo pretrvávať v prostredí a kumulovať sa v biologických systémoch. V Európskej únii je zakázané používanie polybrómované bifenyly a polybrómované difenylétery smernicou o obmedzení používania nebezpečných látok v elektronických a elektrických zariadeniach.
Majstrovstvá Európy II. divízie v pozemnom hokeji mužov 2009

Majstrovstvá Európy II. divízie v pozemnom hokeji mužov 2009 boli v poradí 3. majstrovstvá Európy II. divízie v pozemnom hokeji mužov. Bolo to druhé najvyššie kontinentálne podujatie v pozemnom hokeji mužov v roku 2009, ktoré organizuje Európska federácia pozemného hokeja (EHF). Konalo sa od 1.8. augusta 2009 vo Wrexhame, vo Walese, za účasti 8 tímov. Zápasy sa hrali na štadióne "North Wales Hockey Stadium", ktorý je súčasťou "Glyndwr University". Najlepšie 2 družstvá postúpili do elitnej divízie Majstrovstiev Európy v roku 2011. Naopak, posledné 2 družstvá zostúpili do III. divízie. Víťazom sa stalo .
Tento turnaj slúžil zároveň ako jedno z kvalifikačných podujatí na svetovú kvalifikáciu o MS 2010. Kvalifikovalo sa na ňu 5 najlepších družstiev.
Kvalifikované družstvá.
Pozn: V zátvorke je uvedené umiestneie vo svetovom rebríčku FIH k máju 2009.
Konečné poradie.
Pozn: Taliansko neskôr postúpilo na svetovú kvalifikáciu tiež, keď nahradilo odstúpený Egypt.
Remember That Night

Remember That Night je live album britského hudobníka známeho hlavne z pôsobenia v skupine Pink Floyd, Davida Gilmoura. Je to záznam koncertov 29. – 31. mája 2006 odohraných v Royal Albert Hall počas "On an Island Tour". Názov tohto albumu pochádza z textu piesne „On an Island“. Vydaný bol na DVD a Blu-Ray.
K DVD boli pridané titulky a nadabované niektoré časti v týchto jazykoch: holandština, angličtina, francúzština, nemčina, taliančina, poľština, portugalčina, španielčina.
Zoznam skladieb.
Disk 1.
Pozostáva z koncertu v Royal Albert Hall
Disk 2.
Tento disk obsahuje tieto bonusové časti:
Majstrovstvá Európy II. divízie v pozemnom hokeji mužov 2011

Majstrovstvá Európy II. divízie v pozemnom hokeji mužov 2011 boli v poradí 4. majstrovstvá Európy II. divízie v pozemnom hokeji mužov. Bolo to druhé najvyššie kontinentálne podujatie v pozemnom hokeji mužov v roku 2011, ktoré organizuje Európska federácia pozemného hokeja (EHF). Konalo sa od 8.14. augusta 2011 vo Vinnycii, na Ukrajine, za účasti 8 tímov. Najlepšie 2 družstvá postúpili do elitnej divízie Majstrovstiev Európy v roku 2013. Naopak, posledné 2 družstvá zostúpili do III. divízie. Víťazom sa stalo .
Tento turnaj slúžil zároveň ako jedno z kvalifikačných podujatí na olympijskú kvalifikáciu 2012. Kvalifikovali sa na ňu 4 najlepšie družstvá.
George Washington Carver

George Washington Carver (* 1860/1864, Diamond, Missouri, USA† 5. január 1943, Tuskegee, Alabama) bol americký botanik a vynálezca, časopisom Time nazvaný "Čierny Leonardo".
Zaoberal sa predovšetkým šľachtiteľstvom a pestovaním plodín, vyzýval poľnohospodárov na juhu USA, aby prešli na pestovanie plodín alternatívnych k bavlne a znížili tak svoju ekonomickú zraniteľnosť – šľachtil za tým účelom arašidy, sóju alebo sladké zemiaky. Vynašiel z týchto plodín tiež rôzne sekundárne výrobky – od kozmetiky, cez plasty až po nitroglycerín. Jeho výskum zachránil juh USA potom, čo bavlníková monokultúra na začiatku 20. storočia úplne vyčerpala miestnu pôdu.
Jacob Grimm

Jacob Ludwig Carl Grimm (* 4. január 1785, Hanau, Nemecko† 20. september 1863, Berlín) bol nemecký právnik, ktorý sa preslávil ako jazykovedec, lexikograf, spoluzakladateľ germanistiky ako vedného odboru a zberateľ ľudových rozprávok (spolu s bratom Wilhelmom).
V roku 1822 formuloval prvý hláskoslovný zákon pre germánske jazyky, ktorý je dodnes známy ako "Grimmov zákon".
Je autorom významného diela "Deutsche Mythologie".
Wilhelm Grimm

Wilhelm Carl Grimm (* 24. február 1786, Hanau, Nemecko† 16. december 1859, Berlín) bol nemecký jazykovedec, literárny vedec a tiež zberateľ povestí a rozprávok.
V roku 1803 začal študovať právo na univerzite v Marburgu, rok po tom, čo na rovnaký odbor nastúpil aj jeho brat Jacob.
V rokoch 1814 – 1829 pôsobil ako sekretár knižnice v Kasseli. V roku 1825 sa oženil s Henriette Dorotheou Wild. V roku 1831 sa stal knihovníkom univerzity v Göttingene, v roku 1835 tu získal profesúru.
Od roku 1841 až do svojej smrti prednášal na Humboldtovej univerzite v Berlíne.
Majstrovstvá Európy vo futbale žien do 19 rokov 2015

Majstrovstvá Európy vo futbale žien do 19 rokov 2015 boli v poradí 18. majstrovstvá Európy vo futbale žien vo vekovej kategórii do 19 rokov. Uskutočnili sa v dňoch 15. – 27. júla 2015 v Izraeli. Hralo sa na štyroch štadiónoch v štyroch mestách: Netanya, Rishon LeZion, Lod a Ramla.
Právo štartu na majstrovstvách mali hráčky narodené 1. januára 1996 a neskôr s podmienkou dodržania dolnej vekovej hranice. Obhajca titulu z roku 2014 Holandsko sa na záverečný turnaj neprebojovalo. V rozhodujúcom stretnutí 6. skupiny druhej fázy kvalifikácie podľahlo v domácom prostredí .
Majstrom Európy sa stalo , pre ktoré je to tretí titul vrátane ME do 18 rokov, ktoré boli v rokoch 1998 – 2001 predchodcom ME do 19 rokov a ktoré ak uspeje v jesennej kvalifikácii, bude obhajovať titul na Majstrovstvách Európy 2016 na Slovensku.
Kvalifikácia.
Kvalifikácie sa zúčastnilo 47 tímov zo 48 prihlásených. Automatickú účasť v záverečnom turnaji mal zaistenú ako usporiadajúca krajina. Ďalších sedem tímov si postup vybojovalo v dvojfázovej kvalifikácii.
Záverečný turnaj.
Úvodná fáza záverečného turnaja sa hrala v dvoch skupinách po štyroch účastníkoch. Postup do semifinále si zabezpečili tímy na prvých dvoch miestach.
Skupina A.
"Reporty..."
Skupina B.
"Reporty..."
Play-off.
"Reporty..."
Najlepšie strelkyne.
Vlastné góly.
Tri hráčky zaznamenali po jednom vlastnom góle.
Robert Stephenson

Robert Stephenson (* 16. október 1803, Willington Quay, Spojené kráľovstvo† 12. október 1859, Londýn) bol britský inžinier, konštruktér rušňov a staviteľ železníc (vrátane projektov mostov a ďalších stavieb). Pokračoval v diele svojho otca, Georga Stephensona, s ktorým na mnohých projektoch spolupracoval.
Rudi Völler

Rudolf "Rudi" Völler (* 13. apríl 1960, Hanau, Nemecko) je bývalý nemecký futbalový útočník a tiež bývalý tréner nemeckého národného tímu.
V drese Nemecka vyhral MS 1990 a ako tréner doviedol nemecký tím k striebru na MS 2002. Teraz je športovým manažérom Bayeru Leverkusen. V roku 1983 získal v Nemecku ocenenie "Futbalista roka".
Klubová kariéra.
Je odchovancom Mníchova 1860, ale v Bundeslige začal hraž až vo svojom druhom pôsobisku SV Werder Bremen v roku 1982. V roku 1987 odišiel do talianskeho klubu AS Roma, kde si vyslúžil prezývku "il tedesco volante" (lietajúci Nemec). V drese AS Roma vyhral v roku 1991 taliansky futbalový pohár.
V roku 1992 prestúpil do Olympique de Marseille, kde v roku 1993 vyhral Ligu majstrov. V drese Olympique de Marseille odohral 58 zápasov a strelil 24 gólov.
V roku 1994 sa vrátil do Nemecka do Leverkusenu. Hráčsku kariéru ukončil v roku 1996 a odštartoval svoju kariéru vo vedení klubu.
Kluby:
RoHS

RoHS je skratka, vychádzajúca zo "Smernice Európskeho parlamentu a Rady 2011/65/EU" z 8. júna 2011, o obmedzení používania určitých nebezpečných látok v elektrických a elektronických zariadeniach. Skratka vychádza z anglického názvu tejto Smernice, t. j. "Restriction of the use of certain Hazardous Substances in electrical and electronic equipment".
Ciele.
Cieľom je obmedziť používanie šiestich v smernici označených látok pri výrobe elektrických a elektronických zariadení, ktoré sa vo veľkých množstvách dostáva na skládky, a tým prispieť k ochrane ľudského zdravia a životného prostredia. Obmedzenie sa preto netýka priemyselných, telekomunikačných, zdravotníckych, vedeckých atď. zariadení s dlhou životnosťou, ktoré sa vyrábajú v malých množstvách a pri ktorých sa dá predpokladať, že neskončia na skládke.
Obmedzené látky.
Smernica RoHS obmedzuje použitie týchto šiestich látok:
Obmedzenie.
Používanie zariadenia obsahujúce olovo, ortuť, kadmium, šesťmocný chróm a zhášače horenia (PBB, PBDE) nad určený váhový limit je direktívou zakázané. Smernica a jej novela z 18. augusta 2005 stanovuje prípustný podiel kadmia na 0,01%, u ostatných na 0,1% v použitých materiáloch a výnimky pre niektoré zariadenia a technológie, ktoré použitie týchto látok nutne vyžadujú (napríklad olovo pri výrobe skla, ocele, zliatin medi a hliníka, v spájkach, akumulátoroch a podobne).
Výrobcovia zariadení zodpovedajú za to, že ich výrobky neobsahujú ani jednu zo spomínaných šiestich zakázaných látok vo väčšom než povolenom množstve. Smernica sa nevzťahuje priamo na jednotlivé komponenty a polotovary, a tak výrobcovia konečného zariadenia sú povinní vykonať také kroky, aby všetky materiálové časti, ktoré sú použité v ich výrobkoch, spĺňali tieto podmienky.
Hoci smernica platí len pre EÚ, výrobcovia všetkých elektronických zariadení mimo EÚ majú rovnakú povinnosť, pokiaľ sú ich výrobky importované do štátov EÚ. Podobné opatrenia uzákonilo aj viacero ďalších krajín mimo EÚ, napríklad Švajčiarsko, USA, Čína a Južná Kórea.
História smernice.
V decembri 2008 ohlásila Európska komisia zámer uskutočniť revíziu pôvodnej "Smernice Európskeho parlamentu a Rady č. 2002/95/ES" z 27. januára 2003, ktorej podoba je diskutovaná na odbornej i politickej úrovní. Prvé čítanie v Európskom parlamente sa predpokladá v júni 2010.. Nahradila ju nová "Smernica Európskeho parlamentu a Rady 2011/65/EU" z 8. júna 2011.
Majstrovstvá Európy III. divízie v pozemnom hokeji mužov 2005

Majstrovstvá Európy III. divízie v pozemnom hokeji mužov 2005 boli 1. majstrovstvá Európy III. divízie v pozemnom hokeji mužov. Bolo to tretie najvyššie kontinentálne podujatie v pozemnom hokeji mužov v roku 2005, ktoré organizuje Európska federácia pozemného hokeja (EHF). Nahradilo predchádzajúce kvalifikačné turnaje na majstrovstvá Európy. Konalo sa od 11.17. septembra 2005 vo Vinnycii, na Ukrajine, za účasti 7 tímov. Pôvodne sa malo na turnaji predstaviť aj Fínsko.
Najlepšie 2 družstvá postúpili do II. divízie Majstrovstiev Európy v roku 2007. Naopak, posledné družstvo zostúpilo do IV. divízie.
Majstrovstvá Európy III. divízie v pozemnom hokeji mužov 2007

Majstrovstvá Európy III. divízie v pozemnom hokeji mužov 2007 boli v poradí 2. majstrovstvá Európy III. divízie v pozemnom hokeji mužov. Bolo to tretie najvyššie kontinentálne podujatie v pozemnom hokeji mužov v roku 2007, ktoré organizuje Európska federácia pozemného hokeja (EHF). Konalo sa od 9.15. septembra 2007 v Kazani, v Rusku, za účasti 6 tímov. Pôvodne sa mali na turnaji predstaviť aj Gibraltár a Grécko.
Najlepšie 2 družstvá postúpili do II. divízie Majstrovstiev Európy v roku 2009. Do IV. divízie kvôli absencii dvoch družstiev nezostúpilo žiadne družstvo.
Výsledky.
Play-off sa nehralo.
Filles z Élidy

Filles alebo Fillés ("Filles", iný prepis: "Fillés") bol v starovekom Grécku olympijský víťaz v zápasení dorastencov.
Filles z Élidy bol na hrách v Olympii korunovaný olivovým vencom za víťazstvo v zápasení dorastencov. Dátum jeho olympijského víťazstva je neznámy. Zápasenie ("palé") sa podobalo súčasnému „"gréckorímskemu"“; aby súťažiaci dosiahol víťazstvo, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Staroveký grécky cestovateľ a spisovateľ Pausanias zaznamenal, že v posvätnom okrsku olympijskej "Altidy" videl i sochu olympionika Filla, ktorá bola dielom sochárskeho majstra Kratina zo Sparty.
Majstrovstvá Európy III. divízie v pozemnom hokeji mužov 2009

Majstrovstvá Európy III. divízie v pozemnom hokeji mužov 2009 boli v poradí 3. majstrovstvá Európy III. divízie v pozemnom hokeji mužov. Bolo to tretie najvyššie kontinentálne podujatie v pozemnom hokeji mužov v roku 2009, ktoré organizuje Európska federácia pozemného hokeja (EHF). Konalo sa od 25.31. júla 2009 v Záhrebe, v Chorvátsku, za účasti 7 tímov. Pôvodne sa malo na turnaji predstaviť aj Turecko. Víťazom sa stala .
Najlepšie 2 družstvá postúpili do II. divízie Majstrovstiev Európy v roku 2011. Do IV. divízie kvôli absencii jedného tímu nezostúpilo žiadne družstvo.
Majstrovstvá Európy III. divízie v pozemnom hokeji mužov 2011

Majstrovstvá Európy III. divízie v pozemnom hokeji mužov 2011 boli v poradí 4. majstrovstvá Európy III. divízie v pozemnom hokeji mužov. Bolo to tretie najvyššie kontinentálne podujatie v pozemnom hokeji mužov v roku 2011, ktoré organizuje Európska federácia pozemného hokeja (EHF). Konalo sa od 24.30. júla 2011 v Catanii, v regióne Sicília, v Taliansku, za účasti 7 tímov. Pôvodne sa mali na turnaji predstaviť aj Dánsko a Slovinsko. Víťazom sa stal .
Najlepšie 2 družstvá postúpili do II. divízie Majstrovstiev Európy v roku 2013. Do IV. divízie kvôli absencii jedného tímu nezostúpilo žiadne družstvo.
Cena Petra Dubovského 2014

Cena Petra Dubovského 2014 bol 15. ročník ocenenia pre slovenského futbalistu do 21 rokov. Vyhlásenie sa uskutočnilo 28. marca 2015 v Žiline, v tamojšom Mestskom divadle. Ocenenie pre mladých futbalistov sa odovzdáva za uplynutý rok súbežne s Cenou Jána Popluhára, Futbalistka roka, Tréner roka, Najlepší hráč Fortuna ligy, Najlepší rozhodca, Cena fanúšikov a ceny pre Najlepšieho futsalistu.
Marián Vasiľko

Marián Vasiľko (* 5. október 1968) je bývalý slovenský futbalový hráč a odchovanec MFK Snina. Hral na poste obrancu.
Klubová kariéra.
V česko-slovenskej a českej lige hral za Spartak Trnava a Duklu Praha. Nastúpil v 81 zápasoch a dal 1 gól.
V roku 1987 ako dorastenec Spartaka Trnava vyhral slovenskú dorasteneckú ligu a hral o majstra Česko-Slovenska proti Baníku Ostrava. V mužstve boli hráči ako Michalička, Malatinský, Frťala, Prúčny, Bališ a Glonek s ktorými sa prepracoval do A mužstva.
Reprezentačná kariéra.
Objavil sa aj v reprezentácii Česko-Slovenska do 18 rokov.
Vladimír Onufrák

Vladimír Onufrák (* 17. marec 1950, Habura) je bývalý slovenský futbalový hráč, odchovanec MFK Snina. Hral na poste útočníka.
Klubová kariéra.
V česko-slovenskej lige hral za Tatran Prešov a TŽ Třinec, nastúpil na 111 zápasov a dal 12 gólov. V ročníku 1973/74 nastúpil v 3 zápasoch Pohára UEFA na 254 minút.. Hral tiež za FK Dukla Banská Bystrica, ŠK Slovan Bratislava a Slavoj Trebišov.
Reprezentačná kariéra.
Nastupoval za reprezentačné mužstvá Česko-Slovenska do 18 a 23 rokov
Je majster Európy do 18 rokov v roku 1968. Nastúpil vo finále, v ktorom hral do 55. minúty.
Finále ME-18 1968.
Finálové zostavy:
David Gilmour in Concert

David Gilmour in Concert je DVD záznam koncertu britského hudobníka, gitaristu skupiny Pink Floyd, Davida Gilmoura, ktorý bol nahraný počas festivalu Meltdown, ktorý ten rok mal na starosti Robert Wyatt. DVD obsahuje aj záznam troch koncertov počas toho turné v roku 2002. Setlist pozostával zo skladieb skupiny Pink Floyd, ako aj z Gilmourovej sólovej tvorby. Ako hostí si David prizval svojho kolegu Richarda Wrighta, Roberta Wyatta a Boba Geldofa. Na disku sa nachádza aj úplne prvé predstavenie skladby „Smile“, ktorá sa o päť rokov objavila na jeho treťom sólovom albume "On an Island" (2006). 
Zoznam skladieb.
Royal Festival Hall koncert v roku 2002.
14. „Dominoes“ (Barett)
15. „Breakthrough“ (spolu s Rickom Wrightom) (Wright, Anthony Moore)
16. „Comfortably Numb“ (s Bobom Geldofom) (Gilmour, Waters)
Polybrómovaný bifenyl

Polybrómované bifenyly (PBB) je skupina brómovaných organických chemikálií, ktorých použitie v elektrických a elektronických zariadeniach je pre ich nebezpečné vlastnosti regulované európskou direktívou RoHS ("Restriction of the use of Hazardeous Substances"), ktorá nadobudla účinnosť 1. júla 2006.
Svojou štruktúrou a vlastnosťami sú podobné polychlórovaným bifenylom (PCB), ktoré pre svoje nebezpečné vlastnosti boli celosvetovo zakázané Štokholmským dohovorom o perzistentných organických látkach. V máji 2009 bolo v Ženeve na 4. konferencii zmluvných strán Štokholmského dohovoru rozhodnuté o zaradení hexabrómobifenylu (HBB) na čiernu listinu dohovoru o perzistentných organických látkach.
Tri tably

Tri tably () je najvyššie položené turisticky prístupné sedlo vo Vihorlatských vrchoch, je dôležitým rozcestníkom na turistických trasách. Stretávajú sa tu chodníky zo smerov ako Morské oko, Sninský kameň, Zemplínske Hámre, či Motrogon.
Na niektorých mapách je sedlo nesprávne označované ako "Tri table", správny názov je ale "Tri tably", tak je to uvedené v zozname štandardizovaných názvov vrchov, dolín, priesmykov a sediel, ktorý vydáva Úrad geodézie, kartografie a katastra Slovenskej republiky.
Patrí do územia Vihorlatský prales, skrátene aj Vihorlat, ktoré bolo v roku 2007 zapísané do zoznamu Svetového prírodného dedičstva UNESCO v kategórii Karpatské bukové pralesy a staré bukové lesy Nemecka (). Dôvodom boli zachovalé bukové pralesy s vyše 240-ročnými exemplármi. Zároveň patrí do lokality Morské oko (SKUEV0209), ktorá je územím európskeho významu sústavy Natura 2000.
V sedle upútava travertínová socha s bohatým obsahom minerálu aragonit, ktorú vytesal sochár Ladislav Staňo. Socha vyobrazuje starú povesť.